CELEX: 62022TN0116
Language: el
Date: 2022-03-03 00:00:00
Title: Υπόθεση T-116/22: Προσφυγή της 3ης Μαρτίου 2022 — Belavia κατά Συμβουλίου

25.4.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/42
            
         
      Προσφυγή της 3ης Μαρτίου 2022 — Belavia κατά Συμβουλίου
      (Υπόθεση T-116/22)
      (2022/C 171/58)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Belavia — Belarusian Airlines AAT (Minsk, Λευκορωσία) (εκπρόσωποι: N. Tuominen και L. Engelen, δικηγόροι)
      
         Καθού: Συμβούλιο της Ευρωπαϊκής Ένωσης
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την εκτελεστική απόφαση (ΚΕΠΠΑ) 2021/2125 του Συμβουλίου, της 2ας Δεκεμβρίου 2021, για την εφαρμογή της απόφασης 2012/642/ΚΕΠΠΑ σχετικά με περιοριστικά μέτρα ενόψει της κατάστασης στη Λευκορωσία (1), καθώς και τον εκτελεστικό κανονισμό (ΕΕ) 2021/2124 του Συμβουλίου, της 2ας Δεκεμβρίου 2021, για την εφαρμογή του άρθρου 8α παράγραφος 1 του κανονισμού (ΕΚ) αριθ. 765/2006 σχετικά με περιοριστικά μέτρα όσον αφορά τη Λευκορωσία (2) (στο εξής: προσβαλλόμενες πράξεις)· και
               
            
                  —
               
               
                  να καταδικάσει το Συμβούλιο στα δικαστικά έξοδα της προσφεύγουσας.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής η προσφεύγουσα προβάλλει δύο λόγους.
      
                  1.
               
               
                  Με τον πρώτο λόγο προβάλλεται ότι το Συμβούλιο υπέπεσε σε πρόδηλη πλάνη εκτίμησης, καθόσον επικαλέστηκε τη στηριζόμενη σε ανακριβή πραγματικά περιστατικά αιτιολογία η οποία παρατίθεται στις προσβαλλόμενες πράξεις για να συμπεριλάβει την προσφεύγουσα σε αυτές. Αυτό ενισχύεται από το γεγονός ότι, στην πραγματικότητα, η ίδια η προσφεύγουσα υπέβαλε στο Συμβούλιο λεπτομερή στοιχεία προς αντίκρουση της αιτιολογίας στην οποία στηρίχθηκε η ανωτέρω συμπερίληψή της ήδη πριν από τη συμπερίληψη αυτή, μόλις έλαβε γνώση της δημοσίευσης ψευδών ειδήσεων με σχετικό περιεχόμενο.
               
            
                  2.
               
               
                  Με τον δεύτερο λόγο προβάλλεται ότι οι προσβαλλόμενες πράξεις δεν πληρούν το μέτρο απόδειξης που απαιτείται για την έκδοση ατομικών κυρώσεων. Το Συμβούλιο, προσπαθώντας να χρησιμοποιήσει ατομικές κυρώσεις για να επιτύχει τον σκοπό του περιορισμού των επιχειρηματικών δραστηριοτήτων και κερδών μιας επιχείρησης η οποία ανήκει σε τρίτο κράτος, εφάρμοσε ένα μη σύννομο μέτρο.
               
            
         (1)  ΕΕ 2021, L 430 I, σ. 16.
      
      
         (2)  ΕΕ 2021, L 430 I, σ. 1.